
У беларускім мовазнаўстве з дакастрычніцкай пары была назапашана значная колькасць лексікаграфічных прац. Гэтыя працы ствараліся на матэрыяле народных гаворак або пісьмовых помнікаў, факты літаратурнай мовы тут не ўлічваліся, матэрыял падаваўся для агульнага азнаямлення з беларускай мовай у яе вусна-гутаркавай  форме або для таго, каб аблегчыць чытанне старажытных беларускіх тэкстаў. Па меры таго як беларуская мова набывала ўсе шырэйшыя грамадскія функцыі, узнікала пільная патрэба ў нарматыўных слоўніках, якія не толькі зафіксавалі б назапашаную лексіку, але і папоўнілі б яе новымі словамі для абазначэння паняццяў з розных сфер вытворчасці, грамадска-палітычнага, эканамічнага, культурнага жыцця, прывялі б у парадак нормы словаўжывання. 

Спіс уключае крыніцы (кнігі, артыкулы з перыедыкі), якія прадстаўлены ў электронным каталоге бібліятэкі БДПУ за 2000-2016 гг., а таксама асобныя не страціўшыя актуальнасці выданні, надрукаваныя раней. Матэрыял размешчаны ў алфавіце аўтараў і назваў твораў.

